പോപ്പുലര് ഫിനാന്സ് തട്ടിപ്പ്: സ്ഥാപനത്തിന്റെ സ്ഥാവരജംഗമ വസ്തുക്കള് കണ്ടുകെട്ടി തിരുവനന്തപുരം : പോപ്പുലര് ഫിനാന്സ് സാമ്ബത്തിക നിക്ഷേപ തട്ടിപ്പിന് വിധേയരായവരുടെ പ്രശ്നങ്ങള്ക്ക് പരിഹാരം കാണാന് ആവശ്യമായ എല്ലാ നടപടികളും സര്ക്കാര് കൈക്കൊള്ളുമെന്ന് മുഖ്യമന്ത്രി പിണറായി വിജയന് അറിയിച്ചു. സി.ബി. ഐ അന്വേഷണത്തിന് എല്ലാ സഹകരണവും സര്ക്കാര് ഉറപ്പാക്കും. സ്ഥാപനത്തിന്റെ എല്ലാ ശാഖകളും പൂട്ടി സ്ഥാവര ജംഗമ വസ്തുക്കള് കണ്ടുകെട്ടി എല്ലാ ക്രയവിക്രയങ്ങളും മരവിപ്പിച്ച് റിപ്പോര്ട്ട് സി.ബി.ഐക്ക് കൈമാറിയിട്ടുണ്ടെന്നും മുഖ്യമന്ത്രി അറിയിച്ചു. പ്രതിപക്ഷനേതാവ് വി.ഡി. സതീശന്റെ ഉപക്ഷേപത്തിന് മറുപടി നല്കുകയായിരുന്നു മുഖ്യമന്ത്രി. ഈ കേസിന്റെ വിചാരണയ്ക്കായി എല്ലാ ജില്ലകളിലും ഓരോ അഡീഷണല് ജില്ല ആന്ഡ് സെഷന്സ് കോടതിയെ വിചാരണ കോടതികളായി വിജ്ഞാപനം ചെയ്തിട്ടുണ്ട്. നിരവധി പേരില് നിന്നായി 532 കോടിയില്പരം രൂപയുടെ സാമ്ബത്തിക നിക്ഷേപ തട്ടിപ്പ് നടത്തിയ കേസുകളില് 4741 എണ്ണം സി.ബി.ഐ. ഏറ്റെടുത്തിട്ടുണ്ട്. 15 വാഹനമടക്കം സ്ഥാവര ജംഗമ വസ്തുക്കള് ഇതിനകം കസ്റ്റഡിയില് എടുത്തതായി സി.ബി.ഐ. അറിയിച്ചു.